Farbu ponožky sa snažíme zladiť s nohavicami alebo s topánkami. Zaužívanejšia je prvá možnosť, takže napríklad k modrým nohaviciam doplníme modré pánske ponožky. Ponožky môžeme ladiť aj s topánkami, ale nemali by pritom výrazne kontrastovať s farbou nohavíc. Ponožky by mali byť vysoké, aby ste pri sedení neodhalili lýtka. Pri neformálnych príležitostiach môžete upútať aj veselými pestrofarebnými ponožkami, vždy ich však vhodne skombinujte s motýlikom alebo kravatou.
A nezabudnite na zlaté pravidlo: K obleku sa vôbec nehodia biele ponožky.